《次韵杜孟传送归剡》
宋代·陈著

天空地阔本无言，兔走乌飞自做年。
老景光阴炊黍外，客窗风雨酿梅前。
事随笑去户门福，诗为别来朋友贤。
河水洋洋山杳杳，一声归橹绿杨边。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。